**DOLOŽKA**

**vybraných vplyvov**

**A.1. Názov materiálu:** Návrh zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov

**A.2. Vplyvy:**

|  |  |  |  |
| --- | --- | --- | --- |
|  | Pozitívne | Žiadne | Negatívne |
| 1. Vplyvy na rozpočet verejnej správy |  |  |  X  |
| 2. Vplyvy na podnikateľské prostredie – dochádza k zvýšeniu regulačného zaťaženia? |  | X |  |
| 3. Sociálne vplyvy | X |  |  |
| – vplyvy na hospodárenie obyvateľstva, | X |  |  |
| – sociálnu exklúziu, | X |  |  |
| – rovnosť príležitostí a rodovú rovnosť a vplyvy na zamestnanosť | X |  |  |
| 4. Vplyvy na životné prostredie |  | X |  |
| 5. Vplyvy na informatizáciu spoločnosti |  | X |  |
| 6. Vplyvy na služby pre občana, z toho- vplyvy služieb verejnej správy na občana- vplyvy na procesy služieb vo verejnej správe |  | XXX |  |
| 7. Vplyv na manželstvo, rodičovstvo a rodinu | X |  |  |

**A.3. Poznámky**

Návrh zákona bude mať negatívny, nie však výrazný vplyv na rozpočet verejnej správy, pričom vychádzame z nasledovných dát: z údajov o sčítaní obyvateľstva z roku 2021 vyplýva, že **bezdetné ženy tvoria 8,2% všetkých žien vo veku 55 - 59 rokov.** Podobne **bezdetní muži tvoria zo všetkých mužov v spomínanom veku 13,2%.** Obdobná štruktúra bezdetných osôb je aj v iných vekových kategóriách. Ak sa zároveň pozrieme na počet novopriznaných dôchodkov pre ženy aj mužov za rok 2022, **8,2% zo všetkých novopriznaných vdovských dôchodkov tvorí počet 1550 bezdetných žien** a **pri mužoch ide o 13,2%, čo je na počet 899 vdovcov, ktorí sú bezdetní.** Ak vezmeme do úvahy **priemernú výšku vdovského dôchodku za september 2023 (359 Eur) a priemernú výšku vdoveckého dôchodku za rovnaké obdobie (296 Eur)**, **celkové mesačné náklady** pri priznaní nároku na vdovský a vdovecký dôchodok pre bezdetné ženy boli 556 450 Eur a pre bezdetných mužov 266 104 Eur, čo je **spolu 822 554 Eur. Ročne to bude spolu 9 870 700**. Táto suma je však ešte **značne nadhodnotená**, keďže z uvedeného počtu bezdetných vdov a vdovcov by len časť spĺňala navrhovanú vekovú podmienku 59 rokov. Výpočet je orientačný, keďže exaktné dáta k bezdetným vdovám a vdovcom nie sú k dispozícii.

**A.4. Alternatívne riešenia**

Bezpredmetné

**A.5. Stanovisko gestorov**

Bezpredmetné